কোন সমীকরণে ISL-এর প্লে-অফে পৌঁছতে পারবে ইস্টবেঙ্গল?

ওয়েব ডেস্ক: চেন্নাইয়িনের কাছে ঘরের মাঠে হারের পর ইস্টবেঙ্গলের (East Bengal) প্রধান কোচ অস্কার ব্রুজো স্পষ্ট জানিয়ে দিয়েছিলেন, তিনি আর প্লে-অফের (Play Off) চিন্তায় নেই। বরং তাঁর লক্ষ্য সুপার কাপ এবং এএফসি চ্যালেঞ্জ। তবে বাস্তব চিত্র বলছে, ইস্টবেঙ্গলের আইএসএল-এর (ISL 2024-25) প্লে-অফের সম্ভাবনা পুরোপুরি শেষ হয়ে যায়নি। অবশ্য প্লে-অফের টিকিট নিশ্চিত করতে হলে ইস্টবেঙ্গলকে পেরোতে হবে কঠিন সমীকরণ। প্রতিযোগিতার প্রথম ছ’য়ে জায়গা করে নেওয়ার জন্য লাল হলুদ শিবিরকে শুধুমাত্র নিজেদের ম্যাচ জিতলেই হবে না, বরং নির্ভর করতে হবে একাধিক ম্যাচের ফলাফলের উপর।

বর্তমানে ইস্টবেঙ্গল ১৯ ম্যাচে ১৮ পয়েন্ট নিয়ে লিগ টেবিলের (League Table) একাদশ স্থানে রয়েছে। অন্যদিকে, ছ’নম্বরে থাকা মুম্বই সিটি এফসি ২০ ম্যাচে সংগ্রহ করেছে ৩১ পয়েন্ট। অর্থাৎ, প্রথম ছ’য়ে থাকতে হলে ইস্টবেঙ্গলকে অন্তত ৩১ পয়েন্ট পেতেই হবে। এটি তখনই সম্ভব, যখন বাকি পাঁচটি ম্যাচেই জয় পাবে ইস্টবেঙ্গল। তবে সুমিত পাসি, নাওরেম মহেশরা যদি শেষ মুহূর্তে দুর্দান্ত পারফরম্যান্স করেন, তাহলে পাঁচ’টি ম্যাচে জয় পাওয়া অসম্ভব নয়। তাহলে শেষমেষ কোন কোন সমীকরণে আইএসএল-এর প্লে-অফে পৌঁছতে পারবে ইস্টবেঙ্গল? জেনে নিন।

আরও পড়ুন: চ্যাম্পিয়ন্স ট্রফি চ্যাম্পিয়ন হতেই যাচ্ছে বাংলাদেশ: শান্ত

(১) নিজেদের পাঁচটি ম্যাচেই জিততে হবে: ইস্টবেঙ্গলের সামনে রয়েছে মহমেডান, পঞ্জাব, হায়দরাবাদ, বেঙ্গালুরু ও নর্থইস্ট ইউনাইটেড। এর মধ্যে পঞ্জাব ও নর্থইস্টের বিরুদ্ধে খেলতে হবে তাদের ঘরের বাইরে। এই পাঁচটি ম্যাচ থেকে পূর্ণ ১৫ পয়েন্ট সংগ্রহ করলেই কেবল ৩৩ পয়েন্টে পৌঁছতে পারবে তারা।

(২) নর্থইস্ট ইউনাইটেডকে সব ম্যাচ হারতে হবে: বর্তমানে নর্থইস্ট ৩২ পয়েন্টে রয়েছে। তাঁদের বাকি তিন’টি ম্যাচেই হেরে যেতে হবে, তাহলে তারা ৩২ পয়েন্টেই আটকে থাকবে।

(৩) পঞ্জাবকে অন্তত তিন পয়েন্ট হারাতে হবে: ইস্টবেঙ্গলের কাছে হেরে যাওয়ার পরেও পঞ্জাব যদি আরও অন্তত তিন পয়েন্ট হারায়, তাহলে তারা ৩৩ পয়েন্ট পার করতে পারবে না।

(৪) কেরল ব্লাস্টার্স ও ওড়িশাকে গুরুত্বপূর্ণ পয়েন্ট হারাতে হবে: কেরল ব্লাস্টার্সকে অন্তত সাত পয়েন্ট হারাতে হবে, তাহলে তারা ৩২ পয়েন্টেই আটকে যাবে। অন্যদিকে ওড়িশাকে অন্তত ছয় পয়েন্ট হারাতে হবে, যাতে তাদের পয়েন্ট ৩২-এর বেশি না হয়।

(৫) চেন্নাইয়িনকে অন্তত এক ম্যাচে পয়েন্ট হারাতে হবে: চেন্নাইয়িন যদি বাকি চারটি ম্যাচের অন্তত একটিতে পয়েন্ট হারায়, তাহলে তারা সর্বোচ্চ ৩০ পয়েন্টে পৌঁছতে পারবে।

দেখুন আরও খবর: